گۆرگنده حالقارا مدنیت و قۇوملار فستیوالی باشلادی
فستیوال گۆرگِن دن سۇنگرا ۴ گۆن بۇیونچا کۆممِت قاووزدا دۇوام ادر
ایران ینگ گۆلیستان ولایاتی نینگ مرکزی گۆرگِن ده ۱۳-نجی حالقارا مدنیت و قۇوملار فستیوالی باشلادی.
فستیوالینگ آچیلیش داباراسینا کؤپ سانلی ایلچی و داشاری یورتلی میهمانلار بیلن بیله لیکده گۆلیستان ولایاتی نینگ دا رسمی ماقاملاری قاتناشدی.
ایران ینگ ۲۹ ولایاتیندان قاتناشیلان بو فستیوال ۴ گۆن دۇوام ادر.
گۆلیستان ینگ ولایات حأکیمی هادی حق شیناس فستیوالینگ آچیلیش داباراسیندا بو فستیوالینگ ایران ینگ دۆرلی قۇوملاری نینگ کؤکلِری نینگ اۇرتاقدیغینی گؤرکِزیأندیگینی و اتنیکلرینگ آراسیندا دۇستلوق و دۇغانلیق قاتناشیقلارینی اؤسدۆریأندیگینی بیلدیردی.
حیتای، قازاغیستان و تۆرکمنیستان ینگ ایلچیلری بیلن دوشوشاندیغینی آیدان حق شناس بو یورتلارینگ مدنی، سوسیال، ایقدیصادی و سیاسی قاتناشیقلاری یۇقارلاتماق اۆچین اؤرأن ایسلهکلی بۇلاندیقلارینی نیغتادی.
گۆلیستان ینگ مدنیت، سیاحاتچیلیق و ال هۆنأرلری اداراسی نینگ باشلیغی ابراهیم کریمی ده بو فستیوالدا ۲۰۰ چادیردا دۆرلی چأرهلرینگ گچیریلجکدیگینی آیتدی.
گۆرگن ده گچیریلیأن فستیوالدا ۲۰ موزیک تۇپاری دا اؤز هۆنأرینی گؤرکِزِر.
قازاغیستان بیلن عیراق دان دا موزیک تۇپارلاری شو ییل بو فستیوالا قاتناشیار.
فستیوال گۆرگِن دن سۇنگرا ۴ گۆن بۇیونچا کۆممِت قاووزدا دۇوام ادر.
دِگیشلی حابارلار
قطر ۲۰۲۲: برزیلیا 2- صربیستان 0
بۆتین دۆنیأ فوتبال یاریشیندا سامباچیلار صربیستان ینگ فوتبال توُپارینی 2-0 حاسابی بیلن ینگدی
ابراهیم قالین شهیت موغاللیملار اۆچین آیدیم آیتدی
قالین 24-نجی نوُیابر موغاللیملار گۆنی اۆچین ماغوسا لیمانی آیدیمینی یانگاداندان اوُقادی
azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab pes_Arab azb_Arab azb_Arab azb_Arab